Hiam Abbass

Hiam Abbass (arabisk: هيام عباس ; hebraisk: היאם עבאס ; født 30. november 1960 i Nasaret i Israel) er en palestinsk skuespillerinne og regissør med israelsk og fransk statsborgerskap.

Liv og virke

Bakgrunn
Abbass er en etterspurt skuespillerinne som gjerne portretterer sterke kvinner med røtter i Midtøsten. Selv er hun av en muslimsk palestinaarabisk familie og født i Nasaret og vokste opp i en palestinsk landsby, Deir Hanna, nord for byen.

Karriere
Hun arbeidet som fotograf og teatersjef innen hun forlot Israel og Palestina for å bosette seg først i London og siden i Paris i Frankrike der hun har bodd siden tidlig 1990-tall.

Hiam Abbass har regissert og skrevet manus til to kortfilmer, og  i 2012 hadde hennes første langfilm, Inheritance, premiere på Filmfestivalen i Venezia.

Hun spilte en rolle i Steven Spielbergs film München, om gruppen Svart septembers terrorangrep på israelske sportsfolk under Sommerolympiaden i 1972 i München og dets etterspill. Under innspillingen bodde Abbass i et hotell med de palestinskarabiske og de israelske skuespillerne i tre måneder. Underveis hadde de mange diskusjoner som «hjalp begge sider med å komme nærmere hverandre». I et intervju i  2006 sa Abbass: «Jeg husker fortsatt hvor vanskelig det var for de arabiske skuespillerne å sloss med de israelske skuespillerne i den første scenen der det israelske nasjonaltruppen blir tatt som gisler».

I 2012 satt hun i juryen ved Filmfestivalen i Cannes.

Hun har to barn med skuespilleren Zinedine Soualem.

Filmografi

Skuespillerinne

Regissør

Referanser

Eksterne lenker 

Israelske skuespillere
Israelske regissører
Palestinske skuespillere
Palestinske regissører
Personer fra Nasaret
Personer fra subdistriktet Akko i Israel